beste+olerkari+batzuk

Gerraondoko olerkigintzan, ezin ahaztu Lizardiren ildoari jarraitu zioten olerkari handi batzuk. Horien artean **Salbatore Mitxelena** (1919-1965) eta euskal kantagintza berriaren sorreran eragin handia izan zuen **Nemesio Etxaniz** (1899-1970), adibidez, **Telesforo Monzón** (1904-1981) eta **Federiko Krutwig**en (1921-1999) olerkiek ere abesti askori eman diote mezua ukitu abertzalez, zein existentzialistaz.

Badira beren garaiko euskal gizartearen lekuko jator izan diren eta oraindik ere diren gaur egungo beste olerkari batzuk ere:
 * **Mikel Lasa** (1938). Getariarra, //Poema bilduma// (1971). Sinbolisten eta existentzialisten eragina nabari dute haren olerkiek.


 * **Joxean Artze** (1939). Usurbildarra. //Ez dok amairu// taldean lan asko egina da. Estilo oso pertsonalez, hitz, hots eta irudien jokoz, olerki audiobisualak egin izan ditu. Estetika zein hizkuntza aldetik, balio handiko lanak dira. Harenak dira, adibidez, __Mikel Laboa__k hain ederki musikatu dituen kanta bat baino gehiago.
 * Liburuak:** //Isuritzetik Tolosan barru// (1968), //Ortzia lorez, lurra izarrez// (1987).




 * **Xabier Lete** (1944). Oiartzuarra. Bere eta beste olerkiak abestuz eman izan ditu plazarik plaza.
 * Liburuak:** //Egunetik egunera orduen gurpilean// (1968), //Urrats desbideratuak// (1981) eta //Zentzu antzaldatuen poemategia// (1992). Existentzialismo-ukitua dute haren olerkiak eta bertsolarien moldean eman ditu, gehienbat. Azken aldikoak intimistagoak dira. Kantagintzan ere autore eta interprete aipagarrienetakoa da, ikusia daukagunez. 2004ean Ramon Lazkanorekin batera egindako lana (//Otoitz baten gisan//) da haren bilakaeraren lekuko.

media type="file" key="561ff1994ab21d7650f2a92fa3f55864.mp3" EGIN KLIK HEMEN ABESTIA ENTZUTEKO